เรื่องร้องเรียน: ร้านขายกัญชาเพื่อสันทนาการ ไม่ใช่เพื่อการแพทย์ กลิ่นกัญชาโชยออกนอกร้านรบกวนชาวบ้าน วัยรุ่นซื้อไปมั่วสุมสูบกัญชาที่สวนสาธารณะใกล้ๆ
การดำเนินการของเจ้าหน้าที่: เจ้าหน้าที่ได้ดำเนินการตรวจสอบแล้วพบว่า ร้านดังกล่าวเป็นร้านจำหน่ายช่อดอกกัญชา,ผลิตภัณฑ์กัญชา ลักษณะร้านเป็นห้องกระจกปิดมิดชิด ได้ยื่นขออนุญาตจากกระทรวงสาธารณสุข และเปิดจำหน่ายโดยปฏิบัติตามประกาศกระทรวงสาธารณสุขกำหนด เจ้าหน้าที่ ได้ประชาสัมพันธ์ให้ทางร้านแจ้งผู้ซื้อให้ปฏิบัติตามประกาศกระทรวงสาธารณสุข พร้อมทั้งได้ประชาสัมพันธ์เจ้าหน้าที่รักษาความปลอดภัยของสวนสาธารณะบริเวณใกล้เคียงให้สอดส่องดูแลการปฏิบัติตามประกาศกระทรวงสาธารณสุขกำหนด ทั้งนี้ เพื่อให้เป็นการควบคุมการปฏิบัติให้ถูกต้องตามประกาศกระทรวงสาธารณสุข พิจารณาแล้วเห็นควรให้กระทรวงสาธารณสุขดำเนินการตามอำนาจหน้าที่ต่อไป
ความเห็นของผู้แจ้ง: ตกลงจำหน่ายเพื่อสันทนาการก็ได้ใช่ไหม เพราะร้านมีขายบ้องเสพด้วย
พื้นที่: แขวงทุ่งมหาเมฆ เขตสาทร กรุงเทพมหานคร